Κύπελλο Ελλάδας πετοσφαίρισης ανδρών

Το Κύπελλο Ελλάδος βόλεϊ διοργανώθηκε για πρώτη φορά το 1981 από την Ελληνική Ομοσπονδία Πετοσφαίρισης και είναι η δεύτερη σημαντικότερη διοργάνωση του αθλήματος μετά το Πρωτάθλημα της Α1. Για διάφορους λόγους, κυρίως οικονομικούς, υπήρξαν έκτοτε χρονιές όπου δεν διεξήχθη διοργάνωση του Κυπέλλου. Πολυνίκης του θεσμού είναι ο Ολυμπιακός με 16 κατακτήσεις, ενώ είναι και η ομάδα με τις περισσότερες συμμετοχές σε τελικούς (24).

Την αγωνιστική περίοδο 1997-98 η τελική φάση του Κυπέλλου έγινε για πρώτη φορά σε μορφή «Φάιναλ φορ», και επίσης θεσμοθτήθηκε το βραβείο του Πολυτιμότερου Παίκτη (MVP). Aπό την περίοδο 2002-03 έως και την περίοδο 2006-07 η τελική φάση επεκτάθηκε σε Φάιναλ έιτ (Φάιναλ-8). Την περίοδο 2007-08 η τελική φάση διεξήχθη σε μορφή Φάιναλ-4.

Την περίοδο 2008-09 το Φάιναλ-8 επανέρχεται με τους αγώνες να διεξάγονται στην Πάτρα, αλλά ο τελικός ανάμεσα στον Ολυμπιακό Πειραιώς και τον Παναθηναϊκό αναβλήθηκε λόγω επεισοδίων πριν το ξεκίνημά του, με αποτέλεσμα να διεξαχθεί δύο μήνες αργότερα στην Αθήνα. Το γεγονός αυτό στάθηκε αφορμή για κατάργηση της διαδικασίας του Φάιναλ-4 ή Φάιναλ-8 στις περιόδους 2009-10 και 2010-11, κατά τις οποίες διεξήχθησαν μονοί αγώνες σε έδρες ομάδων μέχρι την ημιτελική φάση, ενώ ο τελικός διεξήχθη σε ουδέτερη έδρα.

Την περίοδο 2011-12 η τελική φάση διεξάγεται για τελευταία φορά με Φάιναλ-8, και από την περίοδο 2012-13 έως και σήμερα (2023) έχει επανέλθει στη μορφή του Φάιναλ-4.

Από το 2003 έως το 2012 στη διοργάνωση μετείχαν μόνο ομάδες της Α1 κατηγορίας. Από το 2013 με απόφαση της ΕΟΠΕ,  δικαίωμα συμμετοχής έχουν επίσης οι ομάδες της Α2 κατηγορίας και των τοπικών ενώσεων .

Τελικοί

To 1986, 1988, 1991, 1994, 1995 και 1996 δεν έγινε διοργάνωση κυπέλλου.
Το 1987 στη διοργάνωση δεν έλαβαν μέρος ομάδες Α' εθνικής. Στον τελικό ο Δημόκριτος κέρδισε με 3–0 σετ τη ΧΑΝΘ.
Το 1994 το κύπελλο Ελλάδας ματαιώθηκε και στη θέση του διεξήχθη το Κύπελλο Α1 Εθνικής.

Σύνολο τίτλων

Οι τελικοί κυπέλλου αναλυτικά

Παραπομπές

Εξωτερικοί σύνδεσμοι - Πηγές 
 Κύπελλο Ελλάδας Πετοσφαίρισης Ανδρών www.volleyball.gr
 Επίσημη ιστοσελίδα της ελληνικής ομοσπονδίας πετοσφαίρισης www.volleyball.gr
 Η Χρυσή Βίβλος: Νικητές - Συνθέσεις - Πολυτιμότεροι παίκτες (Έως 2016) www.volleyball.gr
 Η Χρυσή Βίβλος και οι πολυνίκεις (Έως 2009) www.contra.gr
 Όλοι οι τελικοί του Κυπέλλου Ανδρών - Συνθέσεις - MVP - Στατιστικά (Έως 2019) www.volleynews.gr 
  Ιστορία του Κυπέλλου Ανδρών (Έως 2019)  www.volleynews.gr 
 Κύπελλο Ελλάδας πετοσφαίρισης Ανδρών - Χρυσή βίβλος greekvolley.eu
 Κύπελλο Ελλάδας πετοσφαίρισης Ανδρών (έως 2016) www.contra.gr